b"\n_START_ARTICLE_\nLaima Vaikule\n_START_SECTION_\nBiografija\n_START_PARAGRAPH_\nB\xc5\xabdama 3 met\xc5\xb3 su t\xc4\x97vais persik\xc4\x97l\xc4\x97 gyventi \xc4\xaf Ryg\xc4\x85. M\xc4\x97go muzik\xc4\x85 ir \xc5\xa1okius. 1966 m., b\xc5\xabdama 12-os, dalyvavo jaun\xc5\xb3j\xc5\xb3 daininink\xc5\xb3 konkurse ir buvo pasteb\xc4\x97ta. 1970\xe2\x80\x931973 m. studijavo Rygos medicinos mokykloje, planavo tapti chirurge. Taip pat t\xc4\x99s\xc4\x97 dainavim\xc4\x85 su grupe, tapo grup\xc4\x97s lydere ir kelerius metus koncertavo naktiniuose klubuose bei restoranuose. 9-ajame de\xc5\xa1imtmetyje studijavo vaidyb\xc4\x85 ir re\xc5\xbeis\xc5\xabr\xc4\x85 Maskvoje. 1985 m. i\xc5\xa1gars\xc4\x97jo Taryb\xc5\xb3 S\xc4\x85jungoje._NEWLINE_Nuo 1986 m. bendradarbiauja su populiariu Latvijos kompozitoriumi Raimondu Paulu ir Rusijos poetu Ilja Rezniku. Su R. Paulu buvo viena i\xc5\xa1 populiariosios muzikos festivalio J\xc5\xabrmala organizatori\xc5\xb3. 9-ajame ir 10-ajame de\xc5\xa1imtme\xc4\x8diuose dalyvavo \xc4\xafvairiuose tarptautiniuose muzikos konkursuose ir festivaliuose Europoje. Laim\xc4\x97jo \xe2\x80\x9eAuksin\xc4\x99 lyr\xc4\x85\xe2\x80\x9c konkurse Bratislavsk\xc3\xa1 L\xc3\xbdra '87, apdovanota konkurse J\xc5\xabrmala '92, taip pat dalyvavo festivalyje \xe2\x80\x9eAU music world\xe2\x80\x9c Monake bei daugelyje kit\xc5\xb3._NEWLINE_1996 m. Laima Vaikul\xc4\x97 apdovanota u\xc5\xbe ind\xc4\x97l\xc4\xaf \xc4\xaf Latvijos muzik\xc4\x85 ir kult\xc5\xabr\xc4\x85.\n_START_SECTION_\nAktyvizmas\n_START_PARAGRAPH_\nLaima Vaikul\xc4\x97 taip pat \xc5\xbeinoma kaip aktyvi gyv\xc5\xabn\xc5\xb3 teisi\xc5\xb3 \xc5\xa1alinink\xc4\x97, daug kart\xc5\xb3 vie\xc5\xa1ai pasisakiusi prie\xc5\xa1 gyv\xc5\xabn\xc5\xb3 i\xc5\xa1naudojim\xc4\x85. Ji yra etin\xc4\x97 vegetar\xc4\x97."